இது குறித்து ஆர்ப்பாட்டத்தில் பங்கேற்று பணத்தைப் பறிகொடுத்தவர்களிடம் பேசினோம். ``எட்டு வழிச் சாலைக்கு எதிர்ப்பு தெரிவித்து ஆர்ப்பாட்டம் நடத்துவதற்கு டி.டி.வி.தினகரன் வராரு. நம்ம கட்சிக்காரர்கள் எல்லோரும் வந்திடணும். கண்டன ஆர்ப்பட்டத்தைச் சிறப்பா நடத்தி முடிக்கணும்'னு, தலைவரு சொல்லி இருக்காரு என்று மாவட்டச் செயலாளர் எங்களிடம் கூறி அவசியம் கலந்துக்கணும்'னு சொன்னாரு. நாங்களும் பாதிக்கப்பட்ட விவசாயிகளும் வாகனத்தை வாடகைக்கு எடுத்துகிட்டு வந்தோம். ஆர்ப்பாட்டம் ஆரம்பிச்சதும் டி.டி.வி. பேசும்போது எல்லோரும் ஆவேசமாக கோஷம் போட்டுக்கிட்டு பசுமைச் சாலைக்கு எதிர்ப்பு தெரிவிச்சோம். இரவு 7 மணி ஆகும் போதெல்லாம் அண்ணாசிலை பகுதியில் லைட் வெளிச்சமே இல்ல. அந்தச் சமயம் பார்த்து பிட்பாக்கெட் திருடர்கள் உள் நுழைந்து எங்க பணம் மற்றும் நகைகள் எல்லாம் ஆட்டையப்போட்டுச் சென்றுள்ளனர். ஆனால், இது எதுவும் எங்களுக்குத் தெரியவில்லை. கடைசியாக போராட்டம் முடிந்ததும் டீ குடிக்கலாம் என்று பாக்கெட்டில் கைவிடும்போதுதான் தெரிஞ்சது திருடு போனது பற்றி. 50-க்கும் மேற்பட்டவர் பாக்கெட்கள் திருடப்பட்டுள்ளது. இது குறித்து, திருவண்ணாமலை டவுன் போலீஸில் புகார் கொடுத்தும் நடவடிக்கைகள் இல்லை. பிக்பாக்கெட் அடித்தவர்கள் என்று இரண்டு பேரை கைது செய்துள்ளார்கள். அவர்களைப் பார்த்தால் அப்பாவியாக தெரிகிறது. உண்மையான குற்றவாளிகளைக் கண்டு அவர்களைக் கைது செய்ய வேண்டும். இந்தத் திருட்டுக்கு முக்கிய காரணம் போலீஸ் பாதுகாப்பு கொடுக்காததுதான்'' என்றார்கள்.